google/wiki40b huggingface dataset:
Poľnohospodárstvo

Poľnohospodárstvo je odvetvie hospodárstva, ktorého hlavnou úlohou je zabezpečenie výživy obyvateľstva. Touto dôležitou úlohou je základným pilierom samotnej existencie spoločnosti a ľudstva. Hlavným výrobným prostriedkom je pôda. Charakteristickou činnosťou v poľnohospodárstve je obrábanie pôdy, pestovanie kultúrnych plodín a chov hospodárskych zvierat. Hlavnými produktami poľnohospodárskej výroby sú potraviny pre obyvateľstvo, krmoviny pre hospodárske zvieratá, vedľajšími zas suroviny pre potravinársky a ľahký priemysel. Široké spektrum činností v poľnohospodárstve podrobne skúmajú a vyvíjajú poľnohospodárske vedy. 
Charakteristickou črtou poľnohospodárskej výroby je viazanosť na pôdu. Základnou mernou jednotkou rozlohy pôdy je hektár (ha). Poľnohospodárstvo má dôležitú funkciu v starostlivosti o krajinu. Je priestorovo najrozsiahlejšia činnosť človeka na Zemi. Aj preto je predmetom častých kontroverzií, napr. kvôli spoločnej poľnohospodárskej politike EÚ (CAP).

Osobitosti poľnohospodárskej výroby

Poľnohospodárska výroba sa značne odlišuje od priemyselnej výroby niekoľkými kľúčovými znakmi. Základnou charakteristikou poľnohospodárskej výroby je jej viazanosť na pôdu. Pôda ako výrobný prostriedok je veľmi variabilný, v jednotlivých regiónoch krajiny má inú prirodzenú úrodnosť, fyzikálne vlastnosti a potrebu špeciálnych úprav (napr. meliorácie). Tým sa aj náklady jednotlivých podnikov na zúrodňovanie pôdy značne líšia. V súčasnosti sa uplatňuje tzv. bonitácia pôdy, čo je systém ohodnocovania kvality pôdy. 
Ďalším charakteristickým znakom poľnohospodárskej výroby je závislosť od klimatických podmienok. Napr. potreby jednotlivých pestovaných plodín na zavlažovanie sa líši v každom pestovateľskom roku. Mnohokrát nie je v silách poľnohospodárskych podnikov zabrániť zničeniu časti alebo celej úrody nepriaznivými poveternostnými alebo prírodnými podmienkami. 
Charakteristickým znakom poľnohospodárstva je aj skutočnosť, že výrobný proces je zároveň biologickým procesom. Vyžaduje určitý čas trvania, na ktorý vplýva aj striedanie ročných období. Produkčný proces je sezónny, s čím súvisí aj sezónnosť tržieb podnikov. Značná časť produktov má charakter vlastného medziproduktu.
Všetky osobitosti poľnohospodárskej výroby majú za následok nerovnomernosť tržieb v rámci jedného roka ale aj v rámci niekoľkých rokov po sebe. Nie je zvláštnosťou že poľnohospodársky producent musí kryť straty z určitých poľnohospodárskych produktov zo zisku iných.
Stredná hra (otvorenie)

3. c3

Pozri Dánsky gambit
Auffreville-Brasseuil

Poloha

Obec má rozlohu 2,37 km². Najvyšší bod je položený 127 m n. m. a najnižší bod 24 m n. m.

Obyvateľstvo

Počet obyvateľov obce je 589 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lihons

Poloha

Obec má rozlohu 12,42 km². Najvyšší bod je položený 112 m n. m. a najnižší bod 84 m n. m.

Obyvateľstvo

Počet obyvateľov obce je 380 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Dlh

Dlh podľa marxistov

V otrokárskom, feudálnom a kapitalistickom zriadení je dlh jedným z najčastejších prostriedkov vykorisťovania, ktoré sa v určitých formáciách prejavilo zvlášť drasticky (úžernícky úver, dlhové otroctvo a podobne).
Speakon

Speakon (písané aj SpeakON) je typ konektora, slúžiaci na výkonové prepojenie zosilňovača s reproduktorovou sústavou, najčastejšie v oblasti profesionálneho ozvučenia. Na trh bol uvedený firmou Neutrik v roku 1987 v reakcii na nové európske normy, znemožňujúce používanie nechránených kolíkových zástrčiek („banánik“) na prepájanie ozvučovacieho reťazca.
Konektory boli od začiatku navrhované pre použitie v profesionálnom ozvučení, sú masívne, obsahujú mechanický zámok zabraňujúci nechcenému rozpojeniu, je vylúčený krátkodobý skrat medzi pólmi pri spájaní a rozpájaní, majú nízky prechodový odpor a znášajú dlhodobé prúdové zaťaženie v rádoch desiatok ampérov, čo umožňuje dodávať do reproduktorovej sústavy s bežnou impedanciou (4 alebo 8 Ω) výkon v rádoch jednotiek kW, prúd až 50 A.
Vyrábajú sa 2-pólové, 4-pólové a 8-pólové varianty, zásuvka („samica“) obvykle v pevnej verzii pre umiestnenie na panel, zástrčka („samec“) ako ukončenie prepojovacieho kábla. Viacpólové verzie umožňujú nezávislé napájanie jednotlivých sekcií delenej výhybky reproduktorovej sústavy (bi/tri-wiring, bi/tri-amping) prostredníctvom jediného prepojovacieho kábla.
Saint-Lumine-de-Clisson

Poloha

Obec má rozlohu 18,26 km². Najvyšší bod je položený 61 m n. m. a najnižší bod 2 m n. m.

Obyvateľstvo

Počet obyvateľov obce je 1 943 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Trécon

Poloha

Obec má rozlohu 12,45 km². Najvyšší bod je položený 143 m n. m. a najnižší bod 103 m n. m.

Obyvateľstvo

Počet obyvateľov obce je 82 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Bauzille-de-Putois

Poloha

Obec má rozlohu 18,16 km². Najvyšší bod je položený 483 m n. m. a najnižší bod 118 m n. m.

Obyvateľstvo

Počet obyvateľov obce je 1 485 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Nigidius Figulus

Publius Nigidius Figulus (* asi 98 pred Kr.– 45 pred Kr.) bol rímsky vzdelanec, ktorého svojimi rozsiahlými znalosťami prekonal iba Varro, v tradícii považovaný za veľkého znalca mágie a čarodejníka. Nigidius patril k priateľom Marca Tullia Cicera, ktorého podporil počas Catilinovho sprisahania . Roku 58 pred Kr. zastával úrad prétora. V občianskej vojne sa pridal k Pompeiovcom a po ich porážke (48 pred Kr.) bol Caesarom poslaný do vyhnanstva, kde zomrel.
Cognomen Figulus (hrnčiar) získal Nigidius údajne preto, že vyhlásil, že svet sa točí okolo svojej osi rýchlosťou hrnčiarského kruhu.
Podľa Cicerana sa Figulus usiloval, pomerne úspešne, oživiť pytagoreizmus. Z toho vyplýval jeho záujem o matematiku, astronómiu, astrológiu a dokonca aj o mágiu. Podľa Suetonia  v deň narodenia budúceho Augusta predpovedal jeho slávu. Apuleius  uvádza historku, podľa ktorej Figulus s pomocou kúziel našiel stratený poklad. Lucanus na konci prvej knihy svojho diela Bellum civilie (Občianska vojna) necháva Figula prednášať temné proroctvo o krvavej dobe, ktorá má nastať. Hieronymus, ktorý stanovil dátum Figulovho úmrtia ako 45 pred Kr., ho nazýva Pythagoricus et magus (pytagorejec a čarodejník) .
Kalciol

Kalciol alebo cholekalciferol alebo vitamín D3 je forma Vitamínu D (kalciferolu). Jeho systematický názov je „(3β,5Z,7E)-9,10-secocholesta-5,7,10(19)-trien-3-ol“. Vitamín D3 je tiež steroid, tak ako testosterón, cholesterol a kortizol. Zvyšuje vstrebávanie vápnika z čreva.
Kuvajt (mesto)

Kuvajt (arab. مدينة الكويت – Madína al-Kuwajt ) je hlavné a najväčšie mesto Kuvajtu.
V samotnom meste žije 32 500 obyvateľov a v celej metropolitnej oblasti s rozlohou 200 km² 2,38 milióna obyvateľov.
Courtonne-la-Meurdrac

Poloha

Obec má rozlohu 12,69 km². Najvyšší bod je položený 174 m n. m. a najnižší bod 64 m n. m.

Obyvateľstvo

Počet obyvateľov obce je 696 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Raffaella Carrà

Kariéra

Narodila sa do rodiny, kde otec bol manažér baru v Bellárií a matke Iris Dellutri Pelloni (1923 – 1987). Jej rodičia sa rozviedli, krátko po svadbe, keď bola Raffaella ešte malá. V detstve trávila veľa času práve v otcovom bare a zmrzlinárni v Bellárií. Keď mala iba osem rokov opustila Belláriu a odišla do Ríma študovať, najprv na Národnú tanečnú akadémiu založenú ruskou balerínou Jia Ruskajou, a potom na Experimentálne centrum filmovej tvorby.

Roky 1950 a 1960

Jej kariéra začala veľmi skoro, za jej začiatky sa považuje rok 1950, hrala už ako desať ročná vo filme Maria Bonnarda s názvom Tormento del passato (1952), ide o melodrámu, v ktorej hrala detskú postavu Graziellu. V rokoch 1958 až 1959 hrala v ďalších troch filmoch.
V roku 1960 dosiahla diplom na Experimentálnom centre filmovej tvorby, v rovnakom roku hrala vo filme La lunga notte del '43 a Il peccato degli anni verdi. Zároveň začala hrať v divadle s dvojicou Carli-Pilotto. Potom ako programy s ňou v rádiach boli úspešné dostala možnosť účinkovať v programe v TV.

Zmena priezviska

V šesťdesiatych rokoch dostala prezývku "Carrà" od režiséra Dante Guardamagna, ktorý bol nadšencom umenia a pripomínala mu Raffaella Sanzia, ktorý mal prezývku Carlo Carrà. Ale Raffaella nezískala ako herečka taký úspech ako iné celebrity, preto sa rozhodla upustiť od herectva a zamerať sa skôr na kariéru ako moderátorka programov, speváčka, ktorá by mohla byť úspešná a medzinárodne úspešná.

Rok 1970

V tomto období sa stala úspešnou v TV show Io Agata e Tu, v ktorej presadzuje nový štýl showgirl, whippy a moderna. Na jeseň tohto roka sa objavila po boku Corrada v programe Canzonissima, kde vznikol škandál, pretože mala odhalený pupok pri otváraní programu s piesňou Ma che musica maestro!. Nasledujúci rok program Canzonissima pokračoval, kde to odpálila tancom na Tuca Tuca a spieva Chissà se va. Vždy však zaspievala aj detskú pieseň Maga Maghella.
V roku 1971 sa stále objavovala v La donna dai due sorrisi, televízny seriál, ktorého autorom bol francúz Arsenio Lupin, natáčaný v rokoch 1971 až 1974.
Potom v roku 1974 sa objavila v programe po boku Miny, kde získala výrazný úspech. V tom istom roku v Canzossime predstavila piesne Rumore a duet s Topom Gigiom venovaný deťom s názvom Strapazzami di coccole.
V rokoch 1975 až 1980 sa začala objavovať aj v Španielsku, jej piesne mali úspech na TVE, kde dostala ponuku na spoluprácu. Nimi vyprodukovaná La hora de Raffaella mala veľký úspech u španielskeho publika.
V týchto rokoch sa Raffaella sústredila hlavne na svoju kariéru ako speváčka, chcela byť známa na celom svete, predovšetkým v Južnej Amerike, kde bol v tom období fenomén v počúvaní talianskej hudby. Jej najznámejšia pieseň je A far l'amore comincia tu, ktorá mala úspech v anglickej verzií, a bola jednou z najpredávanejších v Anglicku.
Bezvedomie

Bezvedomie je porucha (strata) vedomia a strata schopnosti reagovať na podnety z okolia (svetlo, zvuk, bolesť) ako následok poruchy funkcie mozgu, ale je to aj strata schopnosti reagovať na vnútorné podnety.
Je to život ohrozujúci stav, pretože môže spôsobiť poruchy dýchania alebo môže dôjsť k vdýchnutiu (aspirácii) obsahu žalúdka.

Bezvedomie neúrazového pôvodu

Príčiny neúrazového bezvedomia sú napríklad opitosť, epilepsia, mdloba, hypoglykémia, cievne mozgové príhody alebo otravy liekmi a inými chemikáliami.

Bezvedomie úrazového pôvodu

Príčiny úrazového bezvedomia bývajú poranenia lebky a mozgu, poškodením kostí lebky alebo obalov mozgu.

Prvá pomoc

Treba skontrolovať, či postihnutý dýcha, ak áno, tak je potrebné dať postihnutého do stabilizovanej polohy a ak nie, je potrebné dať urýchlene umelé dýchanie, pričom treba skontrolovať, či sa v ústnej dutine nenachádzajú nejaké nečistoty, a či nemá postihnutý zapadnutý jazyk. Podľa možnosti sa snažíme zistiť, z čoho bezvedomie vzniklo, teda či nie sú v okolí obaly liekov, fľaše, striekačky a podobne.
Chrám svätého Juraja (Plovdiv)

Charakteristika a dejiny

Súčasný chrám stojí na mieste staršieho chrámu toho istého mena. V miestnej, už v dobe osmanskej nadvlády, čisto bulharskej časti Maraša boli snahy o postavenie nového chrámu už od 40. rokov 19. storočia. Tieto snahy boli zavŕšené výstavbou chrámu v rokoch 1846 - 1848 pričom chrám bol postavený na novom mieste čo bolo v rozpore s vtedajšími pravidlami Osmanskej ríše, kde úrady povoľovali výstavbu kresťanského svätostánku len ne mieste, kde už pôvodne nejaký stál. Len 30 rokov neskôr, v čase posledných bojov za oslobodenie, na začiatku januára roku 1878 padol na budovu chrámu delostrelecký granát, ktorý ju zničil. Krátko po tom padlo rozhodnutie o výstavbe chrámu, bola založená zbierka a základný kameň bol položený 17. mája 1881. Dokončený a vysvätený bol chrám 26. októbra 1883. V roku 1903 bola pristavaná aj dvojposchodová zvonica. Obidve budovy (chrám aj zvonica) sa stavali pod vedením architekta Jozefa Šintera.
Powerwolf

História

V roku 2003 sa bratia Charles a Matthew Greywolfoví, ktorí spolu hrali už roky, rozhodli vytvoriť skupinu, a to je začiatok skupiny Powerwolf. Čoskoro bratia prizvali do skupiny francúzskeho bubeníka Stéfana Funèbra a nemeckého keyboardistu Falka Mariu Schlegela, ale nemohli nájsť vhodného speváka, s ktorým by bol Powerwolf kompletný. Medzitým začala skupina písať skladby a na dovolenke v Rumunsku Charles a Matthew stretli Attilu Dorna. Dorn, ktorý študoval klasickú operu na Národnej univerzite múzických umení v Bukurešti, sa presťahoval do domovského mesta skupiny Saarbrückenu a tak sa stal frontmanom skupiny Powerwolf. Vďaka Dornovej láske k rumunským legendám o vlkodlakoch skupina vytvorila debutový album, Return in Bloodred, ktorý využíva tieto legendy ako základ pre viaceré texty. V roku 2007 nasledoval druhý album, Lupus Dei, ktorého konceptom bol vlk ako hlavná postava a jeho pád od krvilačnosti k osvieteniu.
V roku 2010 odišiel bubeník Stéfan Funèbre, namiesto neho prišiel Tom Diener, ktorý už so skupinou hral počas posledných 12 mesiacov ako dočasný náhradník za Funèbra. Tom Diener odišiel v roku 2011 a nahradil ho súčasný bubeník Roel van Helden.
V januári a februári 2017 boli Powerwolf na turné spoločne so skupinami Epica a Beyond the Black. Potom začali pracovať na novom štúdiovom albume, The Sacrament of Sin, ktorý bol vydaný v lete 2018.
Asse

Obyvateľstvo

Asse má približne 30 000 obyvateľov (2010).
Zákon zachovania hybnosti

Zákon zachovania hybnosti je fyzikálny zákon, ktorý vraví, že ak je výslednica F vonkajších síl nulová, je hybnosť p sústavy hmotných bodov konštantná.
p = m.v = konšt.
p - hybnosť; m - hmotnosť; v - rýchlosť
Otep (hudobná skupina)

Biografia

História kapely sa začína koncom predchádzajúceho milénia, kedy Otep Shamaya zriadi vlastnú skupinu, ktorá dostáva jej meno. Od roku 2000, fascinuje svojou hudbou, Sharon Osbourne a vytiahne tím z podzemia a neformálne ich pozve na Ozzfest 2001. Ľudia z Capitol boli nadšení výkonom, aký vyžaroval z ich live show. Čoskoro sa začínajú zaoberať nahrávaním EP Jihad. Konečný výsledok úspešného vystúpenia na Ozzfeste a bol uverejnený v roku 2002. Prvý album Sevas Tra, sa číta od zadu ako, umenie zachraňuje". Boli na ňom skladby z Jihad-u (prerobené) a niekoľko nových. Kvôli druhému albumu House of Secrets sa Otep rozhodla najať Grega Wellsa, ktorý v poslednej dobe pracoval so skupinou Deftones. Na tomto albume by chcela skutočne tvorivú prácu s producentom, ktorý nielenže vie písať hudbu, ale tiež pozná hranice svojho vplyvu na tvorivý proces. Shamaya je veľmi nadšená, pre jeho genialitu pri vytváraní a skladaní piesní a vášeň pre hudbu. Na Sevas Tra Otep predstavila svoj celý doterajší život, v minulosti, ideály a symboly, a House of Secrets je tým, čo je dnes. Album je pokračovaním svojho predchodcu, ale je hlasnejší, agresívnejší a plný hnevu. V roku 2007 vydala tretí album – Ascension. Je oveľa melodickejší ako predchádzajúce. V auguste 2009 sa plánuje vydanie nového albumu s názvom Smash the Control Machine.
Sougères-en-Puisaye

Poloha

Obec má rozlohu 26,5 km². Najvyšší bod je položený 352 m n. m. a najnižší bod 193 m n. m.

Obyvateľstvo

Počet obyvateľov obce je 336 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
La Jarrie-Audouin

Poloha

Obec má rozlohu 8,41 km². Najvyšší bod je položený 89 m n. m. a najnižší bod 34 m n. m.

Obyvateľstvo

Počet obyvateľov obce je 273 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Zehnacker

Poloha

Obec má rozlohu 2,18 km². Najvyšší bod je položený 282 m n. m. a najnižší bod 208 m n. m.

Obyvateľstvo

Počet obyvateľov obce je 258 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Avantgarda (umelecké obdobie)

Avantgarda (z fr. avantgarde /ɑvɑ̃ gɑʁd/ - "predná línia", "predvoj") je súbor (pôvodne francúzskych, neskôr aj iných) umeleckých smerov, ktoré vznikli začiatkom 20. storočia. Termín sa používa aj na označenie experimentálnej tvorby so zreteľom na umenie, kultúru a politikov.

Vznik

Začiatkom 20. storočia symbolizmus postupne strácal vedúce postavenie. Moderné smery menili svoju podobu. Takto sa vyčlenila z moderných smerov avantgarda – fr. l´avantgarde = predvoj. Vzdor umelcov voči spoločnosti sa uskutočňoval ako gesto osamelosti a jej odmietania, a ako skutočná revolta (vzbura), no už nie osamelých jednotlivcov, ale ako organizované vystúpenie názorovo jednotných tvorcov umenia. Avantgardu charakterizuje aj kolektivizmus a programotvorné úsilie (jednotlivé prúdy zostavujú svoje umelecké manifesty, programy). Začiatky avantgardy sa kladú pred vypuknutím 1. svetovej vojny. Pod termínom avantgarda rozumieme širokú škálu ideologicko-estetických programov.
Luther Vandross

Životopis

Na strednej škole bol členom skupiny Shades of Jade. Študoval na Western Michigan University, ale po jednom roku sa rozhodol odísť a venovať sa naplno hudobnej kariére. Profesionálnu kariéru začal ako vokalista na nahrávkach a koncertoch rôznych hudobníkov, vrátane anglického speváka Davida Bowieho (je tiež spoluautorom jeho piesne "Fascination"). Svoj prvý album, ktorý dostal názov Luther, vydal v roku 1976 za sprievodu rovnomennej skupiny. Za sprievodu tejto skupiny vydal ešte platňu This Close to You (1977). Svoj prvý sólový album Never Too Much vydal roku 1981. Nasledoval rad ďalších albumov.
Nikdy sa neoženil a nemal žiadne deti. Veľa rokov sa médiá zaoberala jeho sexualitou, on sám však skutočnosť nikdy neprezradil. Mal problémy s cukrovkou a hypertenziou. V roku 2003 utrpel cievnu mozgovú príhodu a bol v kóme. Neskôr sa vrátil k verejnému vystupovaniu, ale v roku 2005 vo veku 54 rokov zomrel.
Pečiarka (Agaricus)

Pečiarka (staršie: šampiňón [v širšom zmysle]; ďalšie slovenské názvy sú uvedené v článkoch pečiarka poľná a šampiňón; lat. Agaricus, staršie Psalliota, Pratella) je rod húb z čeľade pečiarkovité (Agaricaceae).
V minulosti bol rod definovaný oveľa širšie než dnes - pozri nižšie.

Charakteristika

Rod zahŕňa jedlé a jedovaté huby; na Slovensku je väčšina jedlá, iba pečiarka páchnuca (Agaricus xanthodermus) spôsobuje ľahké otravy žalúdka. 
Do rodu patria väčšie aj menšie huby, ktoré majú spočiatku pologuľovitý a neskôr rozprestretý klobúk. Klobúk je v mladosti na okraji podvinutý, spravila biely, žltkastý až hnedastý, s hladkým alebo šupinatým povrchom. Hlúbik je ľahko vylomiteľný. Zo závoja zostáva prsteň (v niektorých prípadoch mizne). Lupene sú najprv biele, potom postupne ružovejú až hnednú; sú voľné a tenké. Výtrusný prach je čokoládovo hnedý a výtrusy sú elipsovité a hladké. Pečiarky rastú na zemi, a to najmä na hnojených miestach.
Sainte-Anastasie-sur-Issole

Poloha

Obec má rozlohu 10,71 km². Najvyšší bod je položený 580 m n. m. a najnižší bod 269 m n. m.

Obyvateľstvo

Počet obyvateľov obce je 1 902 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Philbert-de-Bouaine

Poloha

Obec má rozlohu 50,16 km². Najvyšší bod je položený 55 m n. m. a najnižší bod 7 m n. m.

Obyvateľstvo

Počet obyvateľov obce je 2 911 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Agorizmus

Agorizmus je politická filozofia, ktorej cieľom je podporovať vytvorenie bezštátnej spoločnosti založenej na dobrovoľnej výmene. Ide o revolučný smer libertariánskeho anarchizmu. Princípy agorizmu zhrnul začiatkom 80. rokov Kanaďan Samuel Edward Konkin III (SEK3) vo svojom diele Nový libertariánsky manifest. Agoristická filozofia rozoberá najmä stratégiu pre dosiahnutie slobodnej (bezštátnej) a decentralizovanej spoločnosti. Konkin (a iní) skúmal možnosti súkromnej iniciatívy (podnikania, organizovania) a vytvárania alternatívnych štruktúr hospodárstva (súkromná ochrana, neštátne súdy) v oblastiach tzv. šedej a čiernej ekonomiky, ktorá by časom mohla nahradiť a vytlačiť štátny monopol. Agoristi uznávajú princípy trhovej ekonomiky, ale zároveň, na rozdiel od iných libertariánskych prúdov, kritizujú veľké korporácie a dnešnú podobu kapitalizmu. Okrem teoretických prác sa agoristi často podieľajú aj na konkrétnych pro-agoristických aktivitách, väčšinou na lokálnej či mestskej úrovni (najmä v USA).
Agorizmus má korene v európskom humanizme, klasickom liberalizme, americkom libertarianizme, individualistickom anarchizme (anarchokapitalizme) a v niektorých ľavicových anarchistických smeroch. Zástancovia tejto filozofie odmietajú angažovanie v politike a účasť na voľbách. Rozdiel medzi agorizmom a anarchokapitalizmom je ten, že agoristi odmietajú politický vznik voľného trhu (pomocou volieb), na rozdiel od anarchokapitalistov, ktorí pripúšťajú aj politickú cestu. V súčasnosti sa agorizmus dostáva do povedomia verejnosti v súvislosti s narastajúcim záujmom o kryptomarkety a internetové digitálne meny, akými sú Bitcoin, Litecoin a iné.
Haubourdin

Poloha

Obec má rozlohu 5,31 km². Najvyšší bod je položený 35 m n. m. a najnižší bod 17 m n. m.

Obyvateľstvo

Počet obyvateľov obce je 14 393 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Flamenco

Dejiny

V začiatkoch bolo flamenco folklórnou súčasťou životného štýlu chudobnej vrstvy. Udržovalo sa v úzkych okruhoch ľudí, najmä medzi príbuznými, a profesionálni umelci neexistovali. Na ´profesionálnej´ úrovni začali umelci vystupovať až neskôr, keď sa zvýšil záujem o exotickú tvár Španielska. Nasledoval „zlatý vek flamenca“, avšak obdobie kaviarní s jeho produkciou viedlo k ničeniu pôvodnej čistoty štýlu. Proti tomu sa postavila skupina španielskych intelektuálov na čele so spisovateľom Federicom García Lorcom a skladateľom Manuelom de Falla. Tí v roku 1922 zorganizovali v Granade slávnu súťaž spevu flamenco, aby upozornili na umelecké hodnoty ničenej kultúry.
Dovtedy zvýrazňovanému dôrazu na tradíciu sa v sedemdesiatych rokoch vzopreli osobnosti novej vlny. Od tej doby sa flamenco žánrovo rozvrstvuje, kombinuje svoje prvky s inými žánrami a štýlmi. O medzinárodnú popularizáciu a následné udomácnenie flamenca v ďalších krajinách sveta sa najviac asi zaslúžili gitaristi Paco de Lucia a Tomatito, spevák Camarón de la Isla, režisér Carlos Saura, ktorý natočil filmy s tématikou flamenca (Krvavá svadba, Carmen, Čarodejná láska, Flamenco, Salomé, …), či tanečníci Carmen Amaya, Antonio Gades, Antonio Canales, alebo Farruco. Tanec dnes žije svojim vlastným životom vďaka množstvu lektorov a stále neochabujúcemu, hlavne ženskému záujmu.

Formy

Melancholické flamencové formy sú tradične sprevádzané spevom istého štýlu (Soleá, Seguiriya), pomalým tempom. Veselšie a rýchlejšie (Bulerías, Alegrías) sú naopak tancované s ľahkosťou a rozsiahlejšími dupavými sekvenciami.
Flamencový tanečný prejav spája viacero paralelných rovín. Je to na silových dupoch s jemným stepovým obohatením a sínusoidnej kumulatívnej dynamike založený tanec s pomerne zložitým rytmom, striktnou technika tela a choreografickou formou. Tá je slobodná v spájaní a nadväznosti len za predpokladu priznania folklórneho východzieho bodu. Súčasťou je hravosť prechádzajúca do nepredvídateľných improvizovaných kreácií, vedomá práca so autentickými emóciami a z nej vyplývajúce terapeutické účinky, plynutie v pocite zjednotenia sa s duchom momentu, v toku takzvaného ´soniquete´, individuálna výpoveď na pozadí kolektívneho napojenia sa na spoločnú tému a energiu živej hudby a spevu.  
Kvalita flamencového tanca sa hodnotí podľa: duende, gracia, a compás. Duende je ťažko preložiteľný termín, ktorý označuje hĺbku prejavu, a schopnosť vzbudiť u diváka silný emočný zážitok. Gracia je elegancia a ladnosť, vzťahuje sa na estetickú stránku, ale zahrňuje i dôstojnosť a vznešenosť tanečného pohybu. Compás posudzuje muzikálnosť tanečného interpreta.

Flamenco na Slovensku

Na území Slovenska začala za posledné roky pôsobiť nová, stále početnejšia generácia flamencových umelcov, ktorí dosiahli významné umelecké prieniky v medzinárodných aj lokálnych flamencových aktivitách. K súčasným slovenským menám patria: Morenito de Triana (Stanislav Kohútek), Flaco de Nerja (Branislav Krajčo), Martin Bies, Mateo Gallito (Matúš Kohútek), Danito El Loco (Daniel Godány), Libuša Bachratá, Remedios, Ponte Pardo, a ďalší.